CELEX: 32021R1699
Language: mt
Date: 2021-09-22 00:00:00
Title: Regolament ta’ Implimentazzjoni tal-Kummissjoni (UE) 2021/1699 tat-22 ta’ Settembru 2021 li jemenda l-Anness VIII tar-Regolament (UE) Nru 142/2011 fir-rigward tal-mudell taċ-ċertifikat tas-saħħa għall-movimenti ta’ konsenji ta’ prodotti sekondarji tal-annimali minn żoni ristretti stabbiliti għall-prevenzjoni u għall-kontroll ta’ ċertu mard elenkat (Test b’rilevanza għaż-ŻEE)

23.9.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 336/42
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/1699
         tat-22 ta’ Settembru 2021
         li jemenda l-Anness VIII tar-Regolament (UE) Nru 142/2011 fir-rigward tal-mudell taċ-ċertifikat tas-saħħa għall-movimenti ta’ konsenji ta’ prodotti sekondarji tal-annimali minn żoni ristretti stabbiliti għall-prevenzjoni u għall-kontroll ta’ ċertu mard elenkat
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/429 tal-Parlament Ewropew u tal-Kunsill tad-9 ta’ Marzu 2016 dwar il-mard trażmissibbli tal-annimali u li jemenda u jħassar ċerti atti fil-qasam tas-saħħa tal-annimali (Liġi dwar is-Saħħa tal-Annimali) (1), u b’mod partikolari l-Artikolu 146(2) tiegħu,
         Wara li kkunsidrat ir-Regolament (KE) Nru 1069/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jħassar ir-Regolament (KE) Nru 1774/2002 (2), u b’mod partikolari l-Artikolu 21(5), il-punt (b), tiegħu,
         Billi:
         
                     (1)
                  
                  
                     Ir-Regolament tal-Kummissjoni (UE) Nru 142/2011 (3) jistabbilixxi miżuri ta’ implimentazzjoni għar-regoli tas-saħħa pubblika u tal-annimali dwar il-prodotti sekondarji tal-annimali u dwar il-prodotti derivati stabbiliti fir-Regolament (KE) Nru 1069/2009, inkluż il-mudelli taċ-ċertifikati tas-saħħa u l-kundizzjonijiet li jirregolaw il-mod kif dawn għandhom jakkumpanjaw il-konsenji ta’ tali prodotti.
                  
               
                     (2)
                  
                  
                     L-Artikolu 6 tar-Regolament (KE) Nru 1069/2009 jipprevedi restrizzjonijiet ġenerali dwar is-saħħa tal-annimali fuq id-dispaċċ ta’ prodotti sekondarji tal-annimali u prodotti derivati minn speċijiet suxxettibbli minn azjendi, stabbiliment, impjanti jew żoni li huma soġġetti għal restrizzjonijiet skont il-leġiżlazzjoni veterinarja tal-Unjoni jew minħabba l-preżenza ta’ marda trażmissibbli serja elenkata fl-Anness I tad-Direttiva 92/119/KEE (4). Dik id-Direttiva titħassar u hija sostitwita mir-Regolament (UE) 2016/429 tal-Parlament Ewropew u tal-Kunsill b’effett mill-21 ta’ April 2021. Ir-Regolament (UE) 2016/429 jintroduċi, fost l-oħrajn, sett ġdid ta’ regoli dwar il-prevenzjoni u l-kontroll ta’ ċertu mard.
                  
               
                     (3)
                  
                  
                     Ir-Regolament Delegat tal-Kummissjoni (UE) 2020/687 (5) jistabbilixxi regoli għall-prevenzjoni u għall-kontroll ta’ ċertu mard elenkat. L-Artikolu 22(5) ta’ dak ir-Regolament Delegat jistipula li l-prodotti sekondarji tal-annimali li joriġinaw u nġarru barra minn żona ristretta, stabbilita meta tiġi kkonfermata tifqigħa ta’ marda tal-kategorija A, sabiex jiġi evitat it-tixrid ulterjuri tal-marda, iridu jiġu akkumpanjati minn ċertifikat tas-saħħa maħruġ minn veterinarju uffiċjali li jiddikjara li jistgħu jinġarru miż-żona ristretta skont il-kundizzjonijiet stabbiliti mill-awtorità kompetenti f’konformità mal-Kapitolu II tal-Parti II ta’ dak ir-Regolament Delegat.
                  
               
                     (4)
                  
                  
                     Ir-Regolament (UE) Nru 142/2011 jipprovdi regoli għat-tqegħid fis-suq tal-prodotti sekondarji tal-annimali. L-Artikolu 17 tar-Regolament (UE) Nru 142/2011 jistipula li l-konsenji tal-prodotti sekondarji tal-annimali jridu jiġu akkumpanjati matul it-trasport mid-dokumenti kummerċjali jew miċ-ċertifikati tas-saħħa stabbiliti fil-Kapitolu III tal-Anness VIII ta’ dak ir-Regolament. Il-leġiżlazzjoni dwar il-prodotti sekondarji tal-annimali hija sett komprensiv ta’ regoli, b’mod partikolari regoli dwar il-kategorizzazzjoni, il-ġbir, it-trasport u l-ipproċessar ta’ prodotti sekondarji tal-annimali. Għaldaqstant, jenħtieġ li jiġi introdott mudell ġdid taċ-ċertifikat, imsemmi fl-Artikolu 22(5) tar-Regolament Delegat (UE) 2020/687, fil-Kapitolu III tal-Anness VIII tar-Regolament (UE) Nru 142/2011.
                  
               
                     (5)
                  
                  
                     L-Anness VIII tar-Regolament (UE) Nru 142/2011 jenħtieġ li jiġi emendat skont dan.
                  
               
                     (6)
                  
                  
                     Jenħtieġ li jiġi introdott perjodu tranżitorju xieraq biex l-Istati Membri u l-partijiet ikkonċernati jkunu jistgħu jadattaw għar-regoli l-ġodda dwar il-moviment tal-prodotti sekondarji tal-annimali miż-żoni ristretti stabbiliti f’konformità mar-Regolament Delegat (UE) 2020/687.
                  
               
                     (7)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Anness VIII tar-Regolament (UE) Nru 142/2011 huwa emendat skont l-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mis-17 ta’ Ottubru 2021.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-22 ta’ Settembru 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 84 31.3.2016, p. 1.
         
            (2)  ĠU L 300, 14.11.2009, p. 1.
         
            (3)  Ir-Regolament tal-Kummissjoni (UE) Nru 142/2011 tal-25 ta’ Frar 2011 li jimplimenta r-Regolament (KE) Nru 1069/2009 tal-Parlament Ewropew u tal-Kunsill li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jimplimenta d-Direttiva tal-Kunsill 97/78/KE li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi skont dik id-Direttiva (ĠU L 54, 26.2.2011, p. 1).
         
            (4)  Id-Direttiva tal-Kunsill 92/119/KEE tas-17 ta’ Diċembru 1992 li tintroduċi miżuri ġenerali Komunitarji għall-kontroll ta’ ċertu mard tal-annimali u l-miżuri speċifiċi li għandhom x’jaqsmu mal-marda vexxikolari tal-ħnieżer (ĠU L 62, 15.3.1993, p. 69).
         
            (5)  Ir-Regolament Delegat tal-Kummissjoni (UE) 2020/687 tas-17 ta’ Diċembru 2019 li jissupplimenta r-Regolament (UE) 2016/429 tal-Parlament Ewropew u tal-Kunsill fir-rigward tar-regoli għall-prevenzjoni u l-kontroll ta’ ċertu mard elenkat (ĠU L 174, 3.6.2020, p. 64).
      
      
         
            ANNESS
            Fil-Kapitolu III tal-Anness VIII tar-Regolament (UE) Nru 142/2011, jiżdied il-punt 7 li ġej:
            
                        “7.
                     
                     
                        Mudell taċ-Ċertifikat tas-Saħħa
                     
                  
               Mudell taċ-ċertifikat tas-saħħa għall-moviment ta’ prodotti sekondarji tal-annimali minn żoni ristretti stabbiliti għall-prevenzjoni u għall-kontroll ta’ ċertu mard elenkat
            
            
               
            
               Prodotti sekondarji tal-annimali minn żoni ristretti stabbiliti għall-prevenzjoni u għall-kontroll ta’ ċertu mard elenkat
            
            
                         
                     
                     
                        
                                    II.
                                 
                                 
                                    Informazzjoni dwar is-saħħa
                                 
                              
                     
                        
                                    II.a.
                                 
                                 
                                    Numru ta’ referenza taċ-ċertifikat
                                 
                              
                     
                        
                                    II.b.
                                 
                                 
                                    Numru ta’ referenza lokali
                                 
                              
                  
                        
                           Parti II: Ċertifikazzjoni
                        
                     
                     
                        Jiena, il-veterinarju uffiċjali hawn taħt iffirmat, b’dan qed niċċertifika li:
                        
                                    (1)jew
                                 
                                 
                                    
                                                [II.1
                                             
                                             
                                                Il-prodotti sekondarji tal-annimali deskritti fil-Parti I inkisbu minn annimali miżmuma:
                                             
                                          
                                                (1)jew
                                             
                                             
                                                [inqatlu għall-fini tal-prevenzjoni u l-kontroll ta’:
                                                
                                                            (1) jew
                                                         
                                                         
                                                            […(daħħal l-isem tal-marda tal-kategorija A rilevanti) skont l-istruzzjonijiet tal-awtorità kompetenti f’konformità mar-Regolament (UE) 2020/687 u huma maħsuba għall-ipproċessar permezz ta’
                                                            
                                                                        (1) jew
                                                                     
                                                                     
                                                                        [Metodu 1 sa 5.]]]
                                                                     
                                                                  
                                                                        (1) jew
                                                                     
                                                                     
                                                                        [inċinerazzjoni.]]]
                                                                     
                                                                  
                                                                        (1) jew
                                                                     
                                                                     
                                                                        [koinċinerazzjoni.]]]
                                                                     
                                                                  
                                                      
                                                            (1)jew
                                                         
                                                         
                                                            […(daħħal l-isem tal-marda emerġenti rilevanti) skont l-istruzzjonijiet tal-awtorità kompetenti f’konformità mal-miżuri ta’ emerġenza adottati mill-Kummissjoni skont l-Artikolu 259 tar-Regolament (UE) 2016/429 u huma maħsuba għall-ipproċessar permezz ta’
                                                            
                                                                        (1) jew
                                                                     
                                                                     
                                                                        [Metodu 1 sa 5.]]]
                                                                     
                                                                  
                                                                        (1) jew
                                                                     
                                                                     
                                                                        [inċinerazzjoni.]]]
                                                                     
                                                                  
                                                                        (1) jew
                                                                     
                                                                     
                                                                        [koinċinerazzjoni.]]]
                                                                     
                                                                  
                                                      
                                          
                                                (1)jew
                                             
                                             
                                                [mhux soġġetti għall-qtil mill-awtorità kompetenti għall-fini tal-prevenzjoni u l-kontroll ta’ mard tal-kategorija A jew mard emerġenti, miżmuma fi stabbilimenti li jinsabu f’żoni ristretti stabbiliti għall-prevenzjoni u għall-kontroll tal-mard tal-annimali f’konformità ma’
                                                
                                                            (1) jew
                                                         
                                                         
                                                            [ir-Regolament Delegat (UE) 2020/687,]
                                                         
                                                      
                                                            (1) jew
                                                         
                                                         
                                                            [miżuri temporanji speċjali għall-kontroll tal-mard imsemmija fl-Artikolu 71 tar-Regolament (UE) 2016/429,]
                                                         
                                                      
                                                            (1) jew
                                                         
                                                         
                                                            [miżuri ta’ emerġenza adottati mill-Kummissjoni f’konformità mal-Artikolu 259 tar-Regolament (UE) 2016/429,]
                                                         
                                                      u l-prodotti sekondarji tal-annimali jiġu trasferiti minn dik iż-żona ristretta f’konformità mal-kundizzjonijiet stabbiliti fi … (2), għal
                                                
                                                            (1) jew
                                                         
                                                         
                                                            [l-ipproċessar bil-metodi 1-5 kif stabbilit fil-Kapitolu II tal-Anness IV u fil-każ ta’ insilaġġ tal-prodotti sekondarji miksuba minn annimali akkwatiċi kif stabbilit fil-punt K tat-Taqsima 2 tal-Kapitolu IV tal-Anness IV tar-Regolament (UE) Nru 142/2011.]]]
                                                         
                                                      
                                                            (1) jew
                                                         
                                                         
                                                            [l-ipproċessar jew it-trattament bil-metodi msemmija fl Anness X, fl-Anness XI jew fl-Anness XIII tar-Regolament (UE) Nru 142/2011.]]]
                                                         
                                                      
                                                            (1) jew
                                                         
                                                         
                                                            [il-produzzjoni ta’ ikel ipproċessat għall-annimali domestiċi, għajr l-ikel nej għall-annimali domestiċi msemmi fl-Anness XIII tar-Regolament (UE) Nru 142/2011.]]]
                                                         
                                                      
                                                            (1) jew
                                                         
                                                         
                                                            [it-trasformazzjoni f’kompost jew f’bijogass imsemmija fit-Taqsima 1 tal-Kapitolu III tal-Anness V tar-Regolament (UE) Nru 142/2011.]]]
                                                         
                                                      
                                          
                              
                                    (1)jew
                                 
                                 
                                    
                                                [II.1
                                             
                                             
                                                Il-prodotti sekondarji tal-annimali deskritti fil-Parti I inkisbu minn annimali selvaġġi tal-ispeċijiet elenkati li nstabu mejta jew inqatlu għall-fini tal-prevenzjoni u l-kontroll ta’ …(daħħal l-isem tal-marda tal-kategorija A rilevanti) skont l-istruzzjonijiet tal-awtorità kompetenti(3) f’konformità mal-Artikolu 64(2)(c) tar-Regolament Delegat (UE) 2020/687 u huma maħsuba għall-ipproċessar permezz ta’
                                             
                                          
                                                (1) jew
                                             
                                             
                                                [Metodu 1 sa 5.]]
                                             
                                          
                                                (1) jew
                                             
                                             
                                                [inċinerazzjoni.]]
                                             
                                          
                                                (1) jew
                                             
                                             
                                                [koinċinerazzjoni.]]
                                             
                                          
                              Noti
                        Parti I:
                        
                                    —
                                 
                                 
                                    Kaxxa ta’ referenza I.9 u I.11: ħassar kif xieraq.
                                 
                              
                                    —
                                 
                                 
                                    Kaxxa ta’ referenza I.12, I.13 u I.17: in-numru tal-approvazzjoni jew in-numru tar-reġistrazzjoni.
                                 
                              
                                    —
                                 
                                 
                                    Kaxxa ta’ referenza I.14: imla jekk differenti minn “I.1. Konsenjatur”.
                                 
                              
                                    —
                                 
                                 
                                    Kaxxa ta’ referenza I.25: għal “ipproċessar”, “trattament” jew “trasformazzjoni”
                                 
                              
                                    —
                                 
                                 
                                    Kaxxa ta’ referenza I.31: Natura tal-komodità: “Prodotti sekondarji tal-annimali imsemmija fl-Artikolu 22(5) tar-Regolament Delegat (UE) 2020/687.” Kategorija: “Kategorija 1”, “Kategorija 2” jew “Kategorija 3”
                                 
                              Parti II:
                        
                                    (1)
                                 
                                 
                                    Ħassar kif xieraq.
                                 
                              
                                    (2)
                                 
                                 
                                    Daħħal in-numru tal-artikolu/i rilevanti, it-titolu u d-data tal-pubblikazzjoni f’Il-Ġurnal Uffiċjali tal-Unjoni Ewropea tal-att legali rilevanti adottat mill-Kummissjoni li jipprovdi dawk il-kundizzjonijiet jew ir-referenza għall-att legali jew l-istruzzjoni approvata u ppubblikata mill-awtorità kompetenti li tipprevedi dawk il-kundizzjonijiet.
                                 
                              
                                    (3)
                                 
                                 
                                    Ara l-leġiżlazzjoni speċjali dwar il-prevenzjoni tal-mard trażmissibbli.
                                 
                              
                  
                         
                     
                     
                        Veterinarju uffiċjali
                        Isem (b’ittri kbar):
                        Unità veterinarja lokali:
                        Data:
                        Timbru:
                     
                     
                        Kwalifika u titlu:
                        Nru tal-unità veterinarja lokali:
                        Firma:”